gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8145, del 09-10-2017 (2017/8917)

DECRET 141/2017, de 6 d'octubre, del Consell, pel qual concedeix la Distinció de la Generalitat al Mèrit Cultural a Pepe Díaz Azorín.
-------------------------------------------------------------------------------------------------------------------------------------

### Dades del document

Número de DOGV
:   8145

Data del DOGV
:   09-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8917


Data del document
:   06-10-2017

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 141/2017, de 6 d'octubre, del Consell, pel qual concedeix la Distinció de la Generalitat al Mèrit Cultural a Pepe Díaz Azorín. [2017/8917]  
El Consell, mitjançant el Decret 35/1986, de 10 de març, va crear la Distinció de la Generalitat al Mèrit Cultural per a distingir a les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.  
Pepe Díaz Azorín, nascut a Alacant l'any 1939, es va llicenciar en Belles Arts en l'Escola Superior de Sant Carles de València en 1960. Durant més de mig segle ha desenvolupat una extraordinària carrera artística com a pintor, gravador, dibuixant i escultor. També ha exercit la docència com a catedràtic d'institut de dibuix i com a professor a la Universitat d'Alacant, i ha sigut membre fundador i president del Col·lectiu d'Artistes Plàstics del País Valencià.  
Ha realitzat més de 80 exposicions personals i col·lectives, a Espanya i en països com Noruega, Finlàndia, Itàlia, Argentina, Brasil, Mèxic, Suècia, Estats Units, Egipte i França. També ha realitzat escultures públiques ?entre elles, la mà «Dibuixar l'espai», que constitueix una fita visual en el campus de la Universitat d'Alacant- i nombroses edicions d'obra gràfica.  
La seua obra, centrada especialment en l'estudi i tractament volumètric de formes humanes i vegetals, amb un llenguatge plàstic molt singular, ha sigut objecte d'estudis i publicacions, i està present en museus espanyols i estrangers.  
Per això, com a reconeixement a la seua sensibilitat i trajectòria artística, des d'una mirada poètica expressionista per a contemplar el món, amb la deliberació prèvia del Consell, en la reunió de 6 d'octubre de 2017,  
  
  
DECRETE  
  
Concedir la Distinció de la Generalitat al Mèrit Cultural a Pepe Díaz Azorín.  
  
València, 6 d'octubre de 2017  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8002, del 17-03-2017 (2017/1386)

Notificació de la sentència dictada en el procediment ordinari número 1747/2014.
--------------------------------------------------------------------------------

### Dades del document

Número de DOGV
:   8002

Data del DOGV
:   17-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1386


Organisme emissor
:   Jutjat de Primera Instància Número 15 de València

Tipus de document
:   Edicte

Notificació de la sentència dictada en el procediment ordinari número 1747/2014. [2017/1386]  
Procediment ordinari 001747/8122-HM  
De: SAT Martínez Blat 7963.  
Procuradora: M.ª Gema Martínez Alejos.  
Contra: Mandarina Queen, SL.  
En aquest procediment, seguit a instàncies de la mercantil SAT Martínez Blat 7963, representada per la procuradora Gema Martínez Alejos, contra Mandarina Queen, SL, amb el CIF J88670741, en parador ignorat, s'ha dictat la sentència que, literalment, és com segueix:  
  
  
«Sentència número 43  
Magistrat jutge que la dicta: Juan Francisco Mejías Gómez.  
Lloc: València.  
Data: 1 de febrer de 2017.  
Part demandant: SAT Martínez Blat 7963.  
Advocat: Francisco Nemesio Casabán.  
Procuradora: María Gema Martínez Alejos.  
Part demandada: Mandarina Queen, SL.  
Dispositiva  
Estime la demanda formulada per la mercantil SAT Martínez Blat número 7963, representada per la procuradora Gema Martínez Alejos, contra la mercantil Mandarina Queen, SL, i condemne aquesta demandada, la mercantil Mandarina Queen, SL, a pagar 10.876,32 euros, i l'interés fixat en el fonament de dret segon, i al pagament de les costes.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn i DA 15a LO 1/2009).  
El recurs s'interposarà mitjançant un escrit que cal presentar en aquest Jutjat dins del termini de 20 dies hàbils comptadors des de l'endemà de la notificació, on s'exposen les al·legacions sobre les quals es basa la impugnació, a més d'esmentar la resolució objecte d'apel·lació i els pronunciaments que s'impugnen (art. 458 LECn). Per a la interposició caldrà acreditar haver consignat 50 euros en el compte del jutjat, número 4486, i indicar sempre el concepte que es tracta de ?recurs?, seguit del codi ?02 civil-apel·lació?. S'han de realitzar tants ingressos diferenciats com resolucions s'hagen de recórrer.  
Aquesta és la sentència, que pronuncie, mane i firme.»  
  
I atés que el demandat, Mandarina Queen, SL, es troba en parador desconegut, jo, Ángel Martínez Lozano, lletrat de l'Administració de justícia, expedisc aquest edicte a fi que li valga de notificació de forma deguda.  
  
València, 1 de febrer de 2017.- El lletrat de l'Administració de justícia: Ángel Martínez Lozano.
Diari Oficial de la Generalitat Valenciana


Sumari del DOGV 8173, del 20-11-2017 (2017/10198)

RESOLUCIÓ de 14 de novembre de 2017, de la Universitat d'Alacant, per la qual nomena Sergi Gallego Rico catedràtic d'universitat en l'àrea de coneixement de Física Aplicada.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8173

Data del DOGV
:   20-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10556


Data del document
:   14-11-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 14 de novembre de 2017, de la Universitat d'Alacant, per la qual nomena Sergi Gallego Rico catedràtic d'universitat en l'àrea de coneixement de Física Aplicada. [2017/10781]  
De conformitat amb la proposta elevada per la comissió nomenada per a jutjar la plaça de catedràtic/a d'universitat (DF02786), convocada per Resolució de 26 de juliol de 2017 (BOE 14.08.2017), de l'àrea de coneixement de Física Aplicada, Departament de Física, Enginyeria de Sistemes i Teoria del Senyal, i presentada per la persona interessada la documentació a què fa referència la base novena de la convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la desenvolupen, ha resolt:  
  
Nomenar Sergi Gallego Rico, amb document nacional d'identitat número 78153579Z, catedràtic d'universitat de l'àrea de coneixement de Física Aplicada, adscrita al Departament de Física, Enginyeria de Sistemes i Teoria del Senyal.  
  
Contra aquesta resolució, que esgota la via administrativa, pot la persona interessada interposar recurs contenciós administratiu davant del Jutjat Contenciós Administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació d'aquesta resolució, davant del rector, de conformitat amb el que es disposa en els articles 123 i 124 de la Llei 39/2015.  
  
Alacant, 14 de novembre de 2017.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 7968, del 30-01-2017 (2017/172)

Notificació de la sentència dictada en el judici verbal número 900/2014.
------------------------------------------------------------------------

### Dades del document

Número de DOGV
:   7968

Data del DOGV
:   30-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/172


Organisme emissor
:   Jutjat de Primera Instància i Instrucció Número 2 de Mislata

Tipus de document
:   Edicte

Notificació de la sentència dictada en el judici verbal número 900/2014. [2017/172]  
Judici verbal número 000900/2014  
De: BBVA Seguros, SA.  
Procuradora: María Ángeles Mas Victoria.  
Contra: Jessy Peace John.  
En aquest procediment, seguit a instàncies de BBVA Seguros, SA, contra Jessy Peace John, s'ha dictat la sentència que té l'encapçalament i la part dispositiva que, literalment, són com segueix:  
  
«Jutjat de Primera Instància i Instrucció número 2 de Mislata  
Judici verbal número 900/2014  
Demandant: BBVA Seguros, SA.  
Procuradora: María Ángeles Mas Victoria.  
Demandada: Jessy Peace Jhon.  
Sentència número 207/2016  
Mislata, 16 de desembre de 2016  
Julia María Mínguez Roca, magistrada jutgessa del Jutjat de Primera Instància número 2 d'aquesta ciutat i partit, he vist les actuacions de judici verbal, seguides en aquest jutjat i registrades amb el número 900/2014 a instàncies de BBVA Seguros, SA, representada per la procuradora la senyora Mas Victoria i defensades pel lletrat [?], contra Jessy Peace John, sobre els següents:  
[?]  
Dispositiva  
Estime la demanda promoguda per BBVA Seguros, SA, contra Jessy Peace John i condemne aquest a pagar a l'actora la suma de 1.532,08 euros, més els interessos legals en la forma esmentada en el fonament jurídic tercer d'aquesta resolució, així com al pagament de les costes processals. Amb la imposició expressa de costes a l'actora.  
  
Notifiqueu aquesta sentència a les parts i feu-los saber que és ferma.  
Expediu un testimoniatge d'aquesta resolució perquè s'unisca a les actuacions, i incorporeu-ne l'original al llibre de sentències corresponent.  
Aquesta és la meua sentència, que pronuncie, mane i firme.»  
  
I atés que la demandada, Jessy Peace John, es troba en parador desconegut, expedisc aquest edicte a fi que li valga de notificació de forma deguda.  
  
Mislata, 19 de desembre de 2016.- El lletrat de l'Administració de justícia: Juan Ramón Segovia Calvo.
Diari Oficial de la Generalitat Valenciana


Sumari del DOGV 8016, del 06-04-2017 (2017/2884)

ACORD de 31 de març de 2017, del Consell, d'autorització de l'expedient de rescabalament EI 3/17 i la seua imputació a càrrec del pressupost de 2017 per obligacions contretes en 2008, 2009 i 2010 amb Veolia Servicios LECAM, SAU.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8016

Data del DOGV
:   06-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2884


Data del document
:   31-03-2017

Organisme emissor
:   Presidència de la Generalitat

Tipus de document
:   Acord

ACORD de 31 de març de 2017, del Consell, d'autorització de l'expedient de rescabalament EI 3/17 i la seua imputació a càrrec del pressupost de 2017 per obligacions contretes en 2008, 2009 i 2010 amb Veolia Servicios LECAM, SAU. [2017/2884]  
La Presidència de la Generalitat ha tramitat un expedient de rescabalament a favor de l'empresa Veolia Servicios Lecam, SAU (actual denominació de l'empresa Dalkia Enegía y Servicios, SAU, emissora inicial de les factures), per obligacions contretes, en els exercicis 2008, 2009 i 2010, per la prestació de serveis de manteniment o reparacions relacionats amb la climatització en edificis de la Presidència i Conselleria de Presidència. Aquest expedient té la seua causa en la necessitat d'atendre el compliment de les obligacions econòmiques de la Generalitat, a l'haver rebut aquesta, satisfactòriament, els respectius serveis prestats.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon al president sotmetre, a l'autorització prèvia del Consell, l'aprovació de l'expedient de rescabalament tramitat.  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades d'aquests expedients, requereix l'autorització expressa del Consell, a proposta de la persona titular de la Presidència.  
Per tot això, a proposta del president, el Consell, en la reunió del 31 de març de 2017,  
  
  
ACORDA  
  
Primer  
Autoritzar l'aprovació, per la Presidència de la Generalitat, de l'expedient de rescabalament a favor de l'empresa Veolia Servicios Lecam, SAU, per un import total de 8.050,36 euros (huit mil cinquanta euros amb trenta-sis cèntims), IVA inclòs.  
  
Segon  
Autoritzar la imputació al pressupost corrent de les obligacions contretes durant els exercicis 2008, 2009 i 2010, a favor de l'empresa Veolia Servicios Lecam, SAU, per un import total de 8.050,36 euros (huit mil cinquanta euros amb trenta-sis cèntims), IVA inclòs.  
  
València, 31 de març de 2017  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8193, del 19-12-2017 (2017/11358)

Extracte de la Resolució de 20 de novembre de 2017, del rector, per la qual es convoquen els premis 2018 als treballs de final de grau Càtedra AITEX per al curs 2017-18.
-------------------------------------------------------------------------------------------------------------------------------------------------------------------------

### Dades del document

Número de DOGV
:   8193

Data del DOGV
:   19-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11719


Data del document
:   20-11-2017

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 20 de novembre de 2017, del rector, per la qual es convoquen els premis 2018 als treballs de final de grau Càtedra AITEX per al curs 2017-18.  
 [2017/11888]  
BDNS (identif.): 375607  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans:  
  
Primer. Beneficiaris  
Podran participar els alumnes que cursen qualsevol dels graus que impartix la Universitat Politècnica de València.  
  
Segon. Objecte  
L'objecte d'esta convocatòria: la Càtedra AITEX premiarà el millor TFG relacionat amb l'Economia Circular o Tèxtils Intel·ligents basats en idees que presenten nous enfocaments destinats al sector tèxtil per mitjà de la tecnologia, processos o nous models de negoci. Sempre relacionat amb les necessitats de les empreses tèxtils, requeriments propis del mercat, els usuaris i consumidors, i les tendències socials i tecnològiques.  
   
Tercer. Bases reguladores  
Accessibles en http://catedraaitex.blogs.upv.es/  
  
Quart. Quantia  
S'establixen 1 premi de 2.000 euros i un màxim de 20 premis de 200 euros.  
  
Cinqué. Termini de presentació de sol·licituds  
El termini de presentació de sol·licituds estarà obert a partir de l'endemà de la publicació de l'extracte d'esta resolució en el Diari Oficial de la Generalitat Valenciana i finalitza el 31 de gener de 2018.  
  
València, 20 de novembre de 2017.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8065, del 19-06-2017 (2017/5474)

DECRET 78/2017, de 16 de juny, del Consell, pel qual nomena Andreu Iranzo Navarro director general de Finançament i Fons Europeus.
----------------------------------------------------------------------------------------------------------------------------------

### Dades del document

Número de DOGV
:   8065

Data del DOGV
:   19-06-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/5474


Data del document
:   16-06-2017

Organisme emissor
:   Conselleria d'Hisenda i Model Econòmic

Tipus de document
:   Decret

Anàlisi jurídica

 Descriptors 

:   * Conselleria d'Hisenda i Model Econòmic

DECRET 78/2017, de 16 de juny, del Consell, pel qual nomena Andreu Iranzo Navarro director general de Finançament i Fons Europeus. [2017/5474]  
D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, en la reunió de 16 de juny de 2017,  
  
DISPOSA  
  
Nomenar Andreu Iranzo Navarro director general de Finançament i Fons Europeus de la Conselleria d'Hisenda i Model Econòmic.  
  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 16 de juny de 2017  
  
El president de la Generalitat,  
XIMO PUIG I FERRER  
  
El conseller d'Hisenda i Model Econòmic,  
VICENT SOLER I MARCO
Diari Oficial de la Generalitat Valenciana


Sumari del DOGV 8039, del 15-05-2017 (2017/4150)

Correcció de la formalització del contracte número 22/16. Diagnòstic i revisió de convivència de les marques turístiques de la Comunitat Valenciana.
----------------------------------------------------------------------------------------------------------------------------------------------------

### Dades del document

Número de DOGV
:   8039

Data del DOGV
:   15-05-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/4150


Data del document
:   15-05-2017

Organisme emissor
:   Agència Valenciana del Turisme

Tipus de document
:   Correcció d'errades

Correcció d'errades

 Descriptors 

:   * Agència Valenciana del Turisme
    * contracte de serveis
    * adjudicació de contracte administratiu

Correcció de la formalització del contracte número 22/16. Diagnòstic i revisió de convivència de les marques turístiques de la Comunitat Valenciana. [2017/4150]  
En el Diari Oficial de la Generalitat Valenciana número 8338, de 12 de maig de 2017, s'ha publicat erròniament la formalització de contracte esmentada sota l'epígraf de Presidència de la Generalitat, de la qual cosa s'informa per a coneixement general.
Diari Oficial de la Generalitat Valenciana


Sumari del DOGV 8097, del 02-08-2017 (2017/6068)

Informació pública de l'acord de dissolució i nomentament dels liquidadors de la cooperativa.
---------------------------------------------------------------------------------------------

### Dades del document

Número de DOGV
:   8097

Data del DOGV
:   02-08-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/6068


Organisme emissor
:   Cooperativa Valenciana de Formacion de Panaderia y Pasteleria, COOP V.

Tipus de document
:   Anunci

Informació pública de l'acord de dissolució i nomentament dels liquidadors de la cooperativa. [2017/6068]  
L'Assemblea General ordinària de l'entitat Cooperativa Valenciana de Formación de Panadería y Pastelería, Cooperativa Valenciana, celebrada el dia 3 de juliol de 2017, amb l'assistència de tots els socis que formen la cooperativa, va adoptar, d'acord amb el que estableixen els articles 36.6 i 81 del text refós de la Llei de Cooperatives de la Comunitat Valenciana, aprovat pel Decret Legislatiu 2/2015, de 15 de maig, del Consell de la Generalitat Valenciana, l'acord de dissolució i nomenament dels liquidadors de la societat.  
  
València, 3 de juliol de 2017.- Els liquidadors: Miguel Zahonero Simó, Bibiana Moreno Navarro i M.ª Ángeles Zanón Moreno.
Diari Oficial de la Generalitat Valenciana


Sumari del DOGV 8152, del 19-10-2017 (2017/8885)

Informació pública de la sol·licitud d'autorització del pla de restauració integral de l'explotació de recursos de la secció C) denominada Carmen, número KSI 4876, en el terme municipal de Villena. Expedient número MIVARI/2015/213/03.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8152

Data del DOGV
:   19-10-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/8885


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització del pla de restauració integral de l'explotació de recursos de la secció C) denominada Carmen, número DWI 0188, en el terme municipal de Villena. Expedient número MIVARI/2015/213/03.  
 [2017/8885]  
Vicente i Rafael Bernabeu Coloma han sol·licitat l'autorització del pla de restauració de l'explotació de recursos de la secció C) de la Llei de mines, denominada Carmen, número PQI 1619, terme municipal de Villena (Alacant), i consta en l'expedient MIVARI/2015/213/03 el pla de restauració integral.  
Cosa que es fa pública, en compliment d'allò que s'ha preceptuat en el Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, a fi que els que es consideren afectats per l'activitat de què es tracta puguen formular, per escrit, durant el termini de 30 dies a partir de l'endemà d'aquesta publicació, les observacions pertinents davant d'aquest Servei Territorial d'Indústria i Energia d'Alacant.  
  
  
Alacant, 21 de setembre de 2017.- El cap del Servei Territorial d'Indústria i Energia: Matías P. Mas Gisbert.
Diari Oficial de la Generalitat Valenciana


Sumari del DOGV 8054, del 02-06-2017 (2017/4844)

Formalització del contracte número CNMY15/IN10S/51. Ampliació de 6 aules i porxe en l'Institut d'Educació Secundària L'Alcalatén, de l'Alcora.
----------------------------------------------------------------------------------------------------------------------------------------------

### Dades del document

Número de DOGV
:   8054

Data del DOGV
:   02-06-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/4844


Data del document
:   26-05-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte d'obres
    * adjudicació de contracte administratiu

Formalització del contracte número CNMY15/IN10S/51. Ampliació de 6 aules i porxe en l'Institut d'Educació Secundària L'Alcalatén, de l'Alcora. [2017/4844]  
1. Entitat adjudicadora  
a) Organisme: Conselleria d'Educació, Investigació, Cultura i Esport.  
b) Dependència que tramita l'expedient: Servei de Contractació d'Infraestructures Educatives.  
c) Número d'expedient: CNMY15/IN10S/51.  
  
2. Objecte del contracte  
a) Tipus de contracte: obres.  
b) Descripció de l'objecte: l'Alcora (C) IES L'Alcalatén. Ampliació 6 aules i porxe.  
c) Lots: no.  
d) Publicació: DOGV núm. 7716 de 10.02.2016.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: diversos criteris.  
  
4. Pressupost de licitació.  
276.581,06 euros.  
  
5. Formalització  
a) Data: 9 de maig de 2017.  
b) Contractista: Procyr Edificación y Urbanismo, SL.  
c) Nacionalitat: espanyola.  
d) Import d'adjudicació: 205.000,00 euros, IVA exclòs.  
  
València, 26 de maig de 2017.- El conseller d'Educació, Investigació, Cultura i Esport, p. d. (R 26.10.2016; DOGV 7906), el secretari autonòmic d'Educació i Investigació: Miguel Soler Gracia.